**In atentia furnizorilor de Servicii Medicale,**

**Medicamente si Dispozitive Medicale**

Având în vedere:

* art. 259 din Legea nr. 95/2006 privind reforma în domeniul sănătăţii cu modificarile completarile ulterioare;
* prelungirea până la 31.03.2021 a termenului de aplicare a HG nr. 140/2018 din 21 martie 2018 pentru aprobarea pachetelor de servicii şi a Contractului-cadru care reglementează condiţiile acordării asistenţei medicale, a medicamentelor şi a dispozitivelor medicale în cadrul sistemului de asigurări sociale de sănătate pentru anii 2018 – 2019, cu modificarile si completarile ulterioare;
* prelungirea pâna la 31.03.2021 a termenului de aplicare a HG Nr. 155/2017 privind aprobarea programelor naţionale de sănătate pentru anii 2017 şi 2018 cu modificarile si completarile ulterioare;

In vederea asigurării continuităţii acordării serviciilor medicale, medicamentelor şi  dispozitivelor medicale începând cu data de 01.01.2021 şi asigurării funcţionalităţii contractelor în SIUI începând cu  aceeaşi dată, vă rugăm să transmiteţi până cel târziu in data de  **24.12.2020**,  în format electronic asumate fiecare în parte prin semnătura electronică extinsă/calificată a reprezentantului legal al furnizorului pe adresa de e-mail cas@cassalaj.ro, toate documentele a căror valabilitate expiră **la 31.12.2020**, după cum urmează:

* Cererea privind continuarea relaţiilor contractuale începând cu data de 01.01.2021;
* Toate celelalte documente  care au stat la baza încheierii contractului şi al căror  termen de valabilitate va expira la data de 31.12.2020, respectiv:

- dovada asigurări de răspundere civilă în domeniul medical pentru furnizor;

- dovada de evaluare a furnizorului, precum şi a punctului de lucru secundar, după caz, dacă aceasta are termen de expirare 31.12.2020;

- certificatele de membru CMR, OAMMR, CFR, CMDR, etc, pentru fiecare medic/asistent medical/soră medicală/moaşă  care îşi desfăsoară activitatea la furnizor într-o formă prevăzută de lege ;

- pentru furnizorii a căror valoare de contract se stabileşte  pe baza punctajului:

- în situaţia în care acesta se modifică - documentele necesare recalculării punctajului;

- în situaţia în care acesta rămâne nemodificat – declaraţie pe proprie răspundere din care să  rezulte faptul  că punctajul a rămas neschimbat de la ultima evaluare a acestuia;

-programul de lucru actualizat – în situaţia în care doriţi sau au intervenit modificări;

-orice alte documente care au stat la baza încheierii contractului şi care, la data de 01.01.2021 vor expira sau au suferit modificări;